
ΦΗΜΕΡΙΙ ΤΗΣ 

ΤΗΣ ΕΛΛΗΝΙΚΗΣ 



ΔΗΜΟΚΡΑΤΙΑΣ 



ΑΘΗΝΑ 
21 ΝΟΕΜΒΡΙΟΥ 1985 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

198 


ΠΕΡΙΕΧΟΜΕΝΑ 


Στον Πρωθυπουργό αναθέτομε τη δημοσίευση και εν.τέλε¬ 


ΔΙΑΤΑΓΜΑΤΑ 

330.1‘πζνακαΐορ ισμό ς των αρμοδιοτήτων των Υπουργείων 
Εσωτερικών και Δημόσιας Τάξης και Μεταφορών 
και Επικοινωνιών.1 

357. Έγκριση σύστασης του κοινωφελούς ιδρύματος με την 
επωνυμία «ΟΙΚΟΝΟΜΟΥ ΙΔΡ ΥΜΑ (ΕΟΟΝΟΜΟΤΙ 
ΡΟϋΝϋΑΤΙΟΝ)» και κύρωση του οργανισμού αυτού. 2 

558. Όροι, προϋποθέσεις και διαδικασία χρηματοδότησης 

(επιχορήγησης ή; συνδρομής,) ερευνητικών προγραμμά¬ 
των που υποβάλλονται από βιομηχανικές ή άλλες πα¬ 
ραγωγικές μονάδες.3 

559. Σειρήνες πλοίων ειδικής κατασκευής ή προορισμού. 4 


ΔΙΑΤΑΓΜΑΤΑ 

-:- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 556 

Επανακαθορισμός των αρμοδιοτήτων των Υπουργείων Εσω¬ 
τερικών και Δημόσιας Τάξης και Μεταφορών και Επικοι¬ 
νωνιών. 

Ο ΠΡΟΕΔΡΟΣ 

1 ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρβ)ρο 24 παρ. 4 εδ. πρώτο του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 1 Α' 137). 

2. Τη γνωμοδότηση του Συμβουλίου της Επικράτειας με 
αριθμό 828/85 με πρόταση του Πρωθυπουργού, αποφασί¬ 
ζουμε : 

Άρ·3ρο μόνο. 

1. Η παράγραφος 3 του άρθρου 3 του Π.Δ. 437/85 δια¬ 
μορφώνεται ως ακολούθως: 

«3. Το συντονισμό της δράσης των οργάνων της Λιμενι¬ 
κής Αστυνομίας με τη δράση των οργάνων του Υπουργείου 
Εσωτερικών και Δημόσιας Τάξης». 

2. Η-παράγραφος 2 του άρ#ρου 12 του Π.Δ. 437/85 κα- 
ταργείται. 


ση αυτου του Διατάγματος. 

Α"5ήνα, 12 Νοεμβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 557 

Έγκριση σύστασης του κοινωφελούς ιδρύματος με την επω¬ 
νυμία «ΟΙΚΟΝΟΜΟΥ ΙΔΡΥΜΑ (ΕΟΟΝΟΜΟυ ΡΟΙΙΝ- 

ΌΑΤΙΟΝ)» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την από 28.8.1984 πράξη του Γεωργίου Ε. Οικονό¬ 
μου, (ο οποίος είναι γνωστός και ως Ελευθέριος Δημητρ. 
Οικονόμου), ενώπιον του - συμβολαιογράφου Μασσαχουσέ- 
της Η.Π.Α. Δημητρίου Σ. Στεφανάκη (ϋΐιηίΐΓΪοδ 8. 
δίβρΕ&ηίΐΙάδ), μη την οποία τούτος σύστησε κοινωφελές 
ίδρυμα με την επωνυμία «ΟΙΚΟΝΟΜΟΥ ΙΔΡΥΜΑ (ΕΟΟ¬ 
ΝΟΜΟυ ΡΟϋΝΌΑΤΙΟΝ)» και έδρα το Δήμο Καλαμπά¬ 
κας της Ελλάδας. 

2. Τις διατάξεις των άρθρων : α) 108 και 110 του Αστι¬ 
κού Κώδικα β) 101 και 119 του Εισαγωγικού Νόμου του 
Αστικού Κώδικα και γ) 95 και 98 του Α.Ν. 2039/1939. 

3. Την από 14.5.1985 γνωμοδότηση του Συμβουλίου 
Εθνικών Κληροδοτημάτων και 

4. Την κοινή απόφαση αριθμ. Υ.63/20.8.1985 του 
Π ρωθυπουργου, με την οποία ανατέθηκαν αρμοδιότητες 
στον Αναπληρωτή Υπουργό Οικονομικών Νικόλαο Αθανα- 
σόπουλο (ΦΕΚ 498/1985 τ. Β'). 

Με σχετική πρόταση του Υπουργού Εθνικής Παιδείας 
και Θρησκευμάτων και- του Αναπ?ιηρωτή Υπουργού Οικο¬ 
νομικών, αποφασίζουμε : 

Άρθρο πρώτο. 

1. Εγκρίνουμε τη σύσταση του κοινωφελούς ιδρύματος 
με την επιονυμία «ΟΙΚΟΝΟΜΟΥ ΙΔΡΥΜΑ (ΕΟΟΝΟΜΟυ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟΝ) 


ΕΟϋΝΠΑΤΙΟΝ)», που έγινε από τον Γεώργιο Ε. Οικονό¬ 
μου, με την από 28.8.1984 πράξη του, ενώπιον του συμβο¬ 
λαιογράφου Μασσαχουσέτης Η.ΓΙ.Α. Δημητρίου Σ. Στε- 
φανάκη (βίιηϊίποδ 8. δΐορ 1ι£ΐπειΐνί8). 

Το ίδρυμα τούτο αποτελεί νομικό πρόσωπο ιδιωτικού 
δικαίου (Ν.Π.Ι.Δ.), υπάγεται στην εποπτεία και τον έλεγχο 
των Τπουργών Εθνικής Παιδείας και Θρησκευμάτων και 
Οικονομικών και διέπεται από τις διατάξεις της παραπάνω 
ιδρυτικής του πράξης, του παρακάτω οργανισμού αυτού, 
τον Α.Ν. 2039/1939, όπως κάθε φορά ισχύει ο Νόμος 
αυτός και των διαταγμάτων που εκδόθηκαν ή Θα εκδοθούν 
σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από εννέα (9) άρθρα 
και καταχωρίζεται παρακάτω : 

ΟΡΓΑΝΙΣΜΟΣ 

Διοίκησης και Διαχείρισης του κοινωφελούς ιδρύματος 

με την επωνυμία «ΟΙΚΟΝΟΜΟΥ ΙΔΡΥΜΑ (ΕΟΟΝΟ- 
ΝΟΜΟυ ΕΟΌΝ βΑΤΙΟΝ)». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΟΙΚΟΝΟ¬ 
ΜΟΥ ΙΔΡΥΜΑ (ΕΟΟΝΟΜΟΙί ΕΟΠΝΠΑΤΙΟΝ)» που 
συστήθηκε από τον Γεώργιο Ε. Οικονόμου, με την από 
28.8.1984 πράξη του-, ενώπιον του συμβολαιογράφου Μασ¬ 
σαχουσέτης Η.1Ί.Α. Δημητρίου Σ. Στεφανάκη (ΓΗηιϋήοδ 
δ. δίβρίι&ηθίάδ), αποτελεί νομικό πρόσωπο ιδιωτικού 
δικαίου και διέπεται από τις διατάξεις της παρακάτω ιδρυ¬ 
τικής του πράξης, του παρόντος οργανισμού, τον Α.Ν. 2039/ 
39, όπως κάθε φορά ισχύει ο Νόμος αυτός και των διατα¬ 
γμάτων που εκδόθηκαν ή θα εκδοθούν σε εκτέλεση του Νόμου 
τούτου. 

2. Έδρα του ιδρύματος είναι ο Δήμος Καλαμπάκας 
Θε&σαλίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα στο πλαίσιο την επωνυμία του 
ιδρύματος και στο μέσον αυτής την έδρα και το έτος σύστα¬ 
σης του ιδρύματος. 

Άρθρο 2. 

Σκοπός 

Σκοπός του ιδρύματος είναι η διάθεση : α) των μισών 
εισοδημάτων αυτού για τη χορήγηση υποτροφιών σε από¬ 
φοιτους μαθητές και μαθήτριες των Λυκείων Καλαμπάκας 
για τη συνέχιση των σπουδών τους σε ανώτερες και ανώτατες 
σχολές και κατά προτίμηση στην ιατρική επιστήμη και 
β) των υπολοίπων μισούν εσόδων του υπέρ των Ιερών 
Ναών Αγίου Αθανασίου Καστρακίου, Αγίου Βησσαρίωνα 
Καλαμπάκας και Κοίμησης της Θεοτόκου Καλαμπάκας, κατά 
ίσα μερίδια στον καθένα. 

Άρθρο 3. 

Περιουσία - Πόροι. 

1. Περιουσία του ιδρύματος αποτελεί το ποσόν των δύο 
εκατομμυρίων (2.000.000) δραχμών, το οποίο προσφέρει 
σ’ αυτό ο ιδρυτής του Γεώργιος Οικονόμου. 

2. Πόροι του ιδρύματος είναι τα εισοδήματα της περιου¬ 
σίας του, οι δωρεές, κληρονομιάς, κληροδοσίες, επιχορηγή¬ 
σεις και εισφορές οποΆουδήποτε φυσικού ή νομικού προ¬ 
σώπου προς αυτό. 

Άρθρο 4. 

Διοίκηση. 

1. Το ίδρυμα διοικείται από εννεαμελές Διοικητικό Συμ¬ 
βούλιο αποτελούμενο από τους : 

α) Γεώργιο Ιωάννη Αλιάγα. 

β) Κωνσταντίνο Δημ. Αλεξιάδη, δικηγόρο. 

γ) Αλέξανδρο Β. Τσουλιά, συμβολαιογράφο. 


δ) Γεώργιο Λεωνίδα Μακεδόνα, αρχιτέκτονα, 
ε) Βασίλειο Χρ. Κοράκη και τους κάθε φορά 
στ) Δήμαρχο Καλαμπάκας, 
ζ) Λυκειάρχη Καλαμπάκας 
η) Γυμνασιάρχη Καλαμπάκας και 

θ) Πρόεδρο του Εκκλησιαστικού Συμβουλίου Καλα¬ 
μπάκας. 

Σε περίπτωση που υπάρχουν πολλά Γυμνάσια, Λύκεια 
και Εκκλησίες στην πόλη της Καλαμπάκας, ως μέλη του 
Διοικητικού Συμβουλίου του ιδρύματος θεωρούνται ο αρχαιό¬ 
τερος Γυμνασιάρχης και Λυκειάρχης τούτων και ο Πρόεδρος 
του Εκκλησιαστικού Συμβουλίου του Μητροπολιτικού Ναού 
Καλαμπάκας. 

2. Από τα μέλη του Διοικητικού Συμβουλίου εκλέγονται 
με πράξη αυτού κατόπιν μυστικής ψηφοφορίας, ο Πρόεδρος; 
ο Αντιπρόεδρος, ο Γραμματέας και ο Ταμίας. 

3. Σε περίπτωση αποποίησης, παραίτησης, έκπτωσης, 
ανικανότητας. Θανάτου ή αντικατάστασης κάποιου μέλους 
για οποιοδήποτε νόμιμο λόγο, η κενή Θέση συμπληρώνεται 
κατά τις διατάξεις των άρθρων 86 και 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
δίμηνο και έκτακτα όταν το ζητήσει με έγγραφό του κά¬ 
ποιο μέλος τ ου, πάντοτε όμως έπειτα από πρόσκλησή του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα και απο¬ 
φασίζει κατά πλειοψηφία των παρόντων μελών. Σε περί¬ 
πτωση ισοψηφίας υπερισχύει η γνώμη προς την οποία συν- 
τάσσεται ο Πρόεδρος. 

6. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις αυτού, καθώς και η γνώμη των μελών που τυχόν 
διαφωνούν. 

Τα πρακτικά υπογράφονται από όλα τα μέλη που μετέχουν 
στη συνεδρίαση. 

7. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικά ή άλλα έξοδα που δαπάνησαν για εκτέλεση υπηρεσίας 
του ιδρύματος, εφόσον έγιναν κατόπιν σχετικής ειδικήςεντο- 
λής του Διοικητικού Συμβουλίου και αποδεικνύονται νό¬ 
μιμα. 

Άρθρο 5. 

Αρμοδιότητες Διοικητικού Συμβουλίου 

Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και λειτουργία του ιδρύματος, 
τη διαχείριση της περιουσίας και τη διάθεση των πόρων αυτού, 
καθώς και για κάθε ενέργεια που σχετίζεται με την εκπλή - 
ρωαη του σκοπού, πάντοτε όμως σύμφωνα με τις διατάξεις 
της συστατικής πράξης και του παρόντος οργανισμού του 
ιδρύματος, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του Νόμου τούτου, 
καθώς και των σχετικών νόμων και διατάξεων. 

Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή (Υπουργό Οικονομικών 
ή Νομάρχη Τρικάλων), τον προϋπολογισμό και απολογισμό 
του ιδρύματος, σύμφωνα με τις διατάξεις των άρθρων 101 
και 102 του Α.Ν. 2039/1939 και του από 20.12.1939 
Βασ. Δ/τος (ΦΕΚ 552/1939, τ. Α’). Μαζί με τον απολογι¬ 
σμό καταρτίζεται και υποβάλλεται και ο γενικός ισολογισμός 
της περιουσίας αυτού. 

Επιλέγει τους υποτρόφους του ιδρύματος και καθορίζει 
τον αριθμό των υποτρόφων, το .ύψος,των υποτροφιών, ως 
και το χρόνο χορήγησης τούτων, ανάλογα με την επάρκεια 
των ετησίων εσόδων αυτού. 

Καθορίζει τις αρμοδιότητες (καθήκοντα και υποχρεώσεις) 
του Προέδρου, Γραμματέα, Ταμία και των λοιπών μελών 
αυτού, ως και του προσωπικού του ιδρύματος. 



Άρθρο 6. 

Οικονομική Διαχείριση. 

Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λήγει 
την 31η Δεκεμβρίου του ίδιου χρόνου και γίνεται με βάση 
προϋπολογισμούς και απολογισμούς εσόδων και εξόδων, 
σύμφωνα με τις διατάξεις του Α.Ν. 2039/1939 και των 
σχετικών διαταγμάτων. 

Άρθρο 7. 

Επιλογή υποτρόφων - Χορήγηση υποτροφιών. 

Ο αριθμός των υποτρόφων και ο χρόνος επιλογής αυτών, 
η διάρκεια της υποτροφίας και ο χρόνος έναρξης αυτής, 
ως και το ύψος τοτν υποτροφιών, καθορίζεται από το Διοι¬ 
κητικό Συμβούλιο του ιδρύματος, κατά την κρίσιν του, 
πάντοτε όμως μέσα στα όρια του ετήσιου ποσού που δια- 
θέτεται γι’ αυτό Η επιλογή των υποτρόφων γίνεται χωρίς 
διαγωνισμό και χωρίς διάκριση τόπου καταγωγής ή διαμο¬ 
νής αυτών, εφαρμοζόμενων ως προς τα λοιπά των σχετικών 
διατάξεων του Α.Ν. 2039/1939 και του από 12.8.1941 
Κανονιστικού Διατάγματος (ΦΕΚ 286/1941, τ. Α'). 

Άρθρο 8. 

Βιβλία και Στοιχεία. 

.1. Το ίδρυμα τηρεί υποχρεωτικά τα ακόλουθα βιβλία 
και στοιχεία : 

α) Βιβλίο πρωτόκολλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Μητρώο υποτρόφων, όπου καταχωρίζονται τα ονό¬ 
ματα των υποτρόφων, η Σχολή που φοιτούν, ο χρόνος και 
το ποσό χορήγησης της υποτροφίας κάθε υποτρόφου. 

δ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματοποιούν¬ 
ται στη διάρκεια της χρήσης. 

ε) Στελέχη αριθμημένων διπλότυπων αποδείξεων είσπρα¬ 
ξης και ενταλμάτων πληρωμής. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο μπορεί να αποφασίζει την τήρηση κα 
άλλων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης των σκοπών 
του. 

Άρθρο 9. 

Διάλυση του Ιδρύματος. 

Το ίδρυμα διαλύεται όταν και όπως ο νόμος ορίζει. 

Σε περίπτωση διάλυσης του ιδρύματος, η περιουσία του 
περιέρχεται στο Δήμο Καλαμπάκας και· στον Ιερό Μητρο- 
πολιτικό Ναό Καλαμπάκας, από μισή στο καθένα. 

Άρθρο δεύτερο. 

• · · I 

Στον Υπουργό Εθνικής Παιδείας και Θρησκευμάτων 
και στον Αναπληρωτή Υπουργό Οικονομικών, αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 31 Οκτωβρίου 1985 

Ο ΠΡΟΕΔΡΟΣ τΐ:2 ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΧΗΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΑΝΑΠΛ. ΟΙΚΟΝΟΜΙΚΩΝ 

ΑΠΟΣΤΟΛΟΣ ΚΑΚΛΑΜΑΝΗΣ ΝΙΚ. ΑΘΑΝΑΣΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ Υ.Π’ ΑΡΙΘ. 558 

Οροι, προϋποθέσεις και διαδικασία χρηματοδότησης (επι¬ 
χορήγησης ή συνδρομής), ερευνητικών προγραμμάτων 

που υποβάλλονται από βιομηχανικές ή άλλες παραγωγικές 

μονάδες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 5 παρ. 4 του Ν. 1514/85 
(ΦΕΚ 13/Α'/8.2.1985) «Ανάπτυξη της επιστημονικής 
και τεχνολογικής έρευνας». 

2. Τις διατάξεις του ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

3. Την Απόφαση του ΓΙριοθυπουργού· και του Υπουργού 
Βιομηχανίας, Ενέργειας και Τεχνολογίας με αριθμό Υ-1η/ 
Φ5.23/11018/13.8.85 (Ανάθεση Αρμοδιοτήτων του Υπουρ¬ 
γού Βιομηχανίας, Ενέργειας και Τεχνολογίας στην Υφυ¬ 
πουργό Βιομηχανίας, Ενέργειας και Τεχνολογίας Βάσω 
Παπανδρέου). 

4. Την με αριθμό 600/85 γνωμοδότηση του Συμβουλίου 
της Επικράτειας, με πρόταση του Υπουργού Βιομηχανίας, 
Ενέργειας και Τεχνολογίας, αποφασίζουμε : 

Άρθρο 1. 

Δικαιούχοι χρηματοδότησης . 

Βιομηχανικές επιχειρήσεις κι άλλες παραγωγικές μονά¬ 
δες νομικών ή φυσικών προσώπων οποιασδήποτε φύσης 
και μορφής, του ιδιωτικού ή του δημόσιου τομέα, μπορεί 
να υποβάλλουν προτάσεις γιά χρηματοδότηση (επιχορήγηση 
ή συνδρομή) ερευνητικών προγραμμάτων ή και μερικο- 
τερων έργων αυτών από το Πρόγραμμα Ανάπτυξης της 
Βιομηχανικής Έρευνας στο εξής αναφερόμενο ως ΠΑΒΕ, 
που αποτελεί μέρος του Προγράμματος Ανάπτυξης Έρευ¬ 
νας και Τεχνολογίας στο εξής αναφερόμενο ως ΠΑΕ'Γ. 

Άρθρο 2. 

Αίτηση χρηματοδότησης - Ποσοστό κάλυψης δαπανών. 

1. Οι προτάσεις των επιχειρήσεων υποβάλλονται σε 
ειδικά έντυπα που καταρτίζει η Γενική Γραμματεία Έ¬ 
ρευνας και Τεχνολογίας, στο εξής αναφερομένη ως ΓΓΕΤ 
και τα οποία συμπληρούμενα παρέχουν πληροφορίες για τα 
εξής : 

α) Οργανωτική και χρηματο-οικονομική κατάσταση της 
επιχείρησης, σύντομο ιστορικό της εξέλιξής της, περιγραφή 
των δραστηριοτήτων της, παραγόμενα προϊόντα και υπηρε¬ 
σίες, εξαγωγικές επιδόσεις, παραγωγικά μέσα για έρευνα 
(προσωπικό, εξοπλισμός και κονδύλια), εμπορική οργά¬ 
νωση. 

β) Σύντομη· ανάλυση της σημερινής τεχνολογικής και 
εμπορικής θέσης της επιχείρησης, των προβλημάτων που 
οδηγούν στην ανάγκη διενέργειας της προτεινόμενης έρευνας, 
των ενεργειών και των δαπανών που έχουν ήδη αναληφθεί 
από την επιχείρηση (ή και από τους ανταγωνιστές της στο 
εσωτερικό και το εξωτερικό της χώρας) για την αντιμετώ¬ 
πιση των προβλημάτων. 

γ) Αντικείμενο και στόχους του προτεινόμενου προγράμ¬ 
ματος ή έργου, περιγραφή της μεθόδου και στάδια εργασίας 
το συνολικό χρόνο που θα διαρκέσει, καθώς και το νέο προ¬ 
σωπικό και τον εξοπλισμό, που ενδεχομένως θ’ απαιτηθούν. 

■ δ) Τρόπους τεχνικής.και οικονομικής αξιοποίησης των 
αποτελεσμάτων, τους απαιτόύμενους πόρους για την αξιο- 

ποίηση και ενδεχόμενη κατοχύρωση με διπλώματα ευρε¬ 
σιτεχνίας. 

ε) Χρονοδιάγραμμα εκτέλεσης και χρηματοδότησης και 
προϋπολογισμό του προγράμματος, ή έργου. 

2. Από τους πόρους του ΠΑΒΕ/ΠΑΕΤ καλύπτονται 
μερικώς οι δαπάνες των ερευνητικών προγραμμάτων ή 
έργων ως εξής : 

α) Για αμοιβές του αναγκαίου για το πρόγραμμα ή έργο 
προσωπικού, που υπηρετεί στην επιχείρηση κατά την υπο¬ 
βολή της πρότασης από 25 % μέχρι 35 % του συνόλου της 
δαπάνης για κάθε άτομο (στη δαπάνη αυτή συμπεριλαμβα- 
νόμενης κάθε υποχρεωτικής κατά νόμο καταβολής του 
εργοδότη) και αναλογικά με το χρόνο απασχόλησής του 
στο συγκεκριμένο έργο ή πρόγραμμα. 

β) Για αμοιβές νέου προσωπικού, που θα προσληφθεί 
με την έναρξη του προγράμματος ή έργου, για να εξυπηρε¬ 
τήσει αποκλειστικά τις ανάγκες αυτού, από 50 % μέχρι 
70 % του συνόλου της προσδιοριζόμενης ως ανωτέρω 
δαπάνης. 

γ) Για αναλώσιμα από 30% μέχρι 60% του συνόλου της 
σχετικής δαπάνης. 

δ) Για μηχανικό εξοπλισμό, όπου περιλαμβάνονται μη¬ 
χανήματα, όργανα, συσκευές, διατάξεις και εξαρτήματα 
αυτών που θα χρησιμοποιηθούν για την εξυπηρέτηση του 
προγράμματος ή έργου από 30% μέχρι 60% του συνόλου 
της σχετικής δαπάνης. 

ε) Για διάφορα άλλα έξοδα και απρόβλεπτα αναγκαία 
για την εκτέλεση του προγράμματος ή έργου από 30% μέχρι 
60% της σχετικής δαπάνης. 

3. Η ΓΓΕΤ καταβάλλει το σύνολο της συμμετοχής της 
στην αρχή του προγράμματος ή έργου, αν πρόκειται για 
έργο διάρκειας μικρότερης των 12 μηνών. Αν η διάρκεια 
του έργου είναι μεγαλύτερη από 12 μήνες, η συμμετοχή 
της ΓΓΕΤ χωρίζεται σε ετήσιες δόσεις, ανάλογα με το 
χρονοδιάγραμμα εκτέλεσης του έργου και καταβάλλονται 
στην αρχή της κάθε περιόδου. Η τελευταία περίοδος μπο¬ 
ρεί να είναι μικρότερη των 12 μηνών. Για την καταβολή της 
συμμετοχής της ΓΓΕΤ απαιτείται να υποβληθεί προηγου¬ 
μένως από το χρηματοδοτούμενο στην ΓΓΕΤ εγγυητική 
επιστολή, ίση προς το 20% της συνολικής συμμετοχής της 
ΓΓΕΤ. Η εγγυητική επιστολή καταπίπτει υπέρ του Δημο¬ 
σίου σε περίπτωση παράβασης των όρων του παρόντος και 
της οικείας απόφασης χρηματοδότησης του Υπουργού Βιο¬ 
μηχανίας Ενέργειας και Τεχνολογίας ή σε περίπτωση μη 
καλής εκτέλεσης του ερευνητικού έργου γενικώς. Η εγγυη¬ 
τική επιστολή επιστρέφεται μετά την αρμοδίως διαπιστού- 
μενη καλή εκτέλεση και περάτωση του προγράμματος ή 
έργου. Οι σχετικές πληρωμές χρηματοδότησης μπορεί να 
γίνονται μέσω του ειδικού λογαριασμού της ΓΓΕΤ. 

Άρθρο 3. 

Αξιολόγηση προτάσεων - Κριτήρια. 

1. Οι υποβαλλόμενες προτάσεις αξιολογούνται από Επι¬ 
τροπή τριών έως πέντε μελών που ορίζονται από τον Γε¬ 
νικό Γραμματέα Έρευνας και Τεχνολογίας σύμφωνα με το 
άρθρο 5 παρ. 6 του Ν. 1514/1985, που κατά προτίμηση θα 
πρέπει να διαθέτουν βιομηχανική εμπειρία. 

Στην Επιτροπή συμμετέχει εκπρόσωπος του Συνδέσμου 
Ελληνικών Βιομηχανιών ή της Ένωσης Εμπορικών και 
Βιομηχανικών Επιμελητηρίων, χωρίς ψήφο. Για την αντι¬ 
μετώπισή εξειδικευμένων θεμάτων η Επιτροπή μπορεί να 
χρησιμοποιεί Εμπειρογρώνομες που συντάσσουν σχετική 
ειδική έκθεση αξιολόγησης και οι οποίοι καλούμενοι από 
την Επιτροπή μπορούν να συμμετέχουν σ’αυτή χωρίς ψήφο. 
Η αμοιβή των Εμπειρογνωμόνων αξιολόγησης ορίζεται με 


κοινή απόφαση των Υπουργών Οικονομικών και Βιομηχα- . 
νιας, Ενέργειας και Τεχνολογίας, σύμφωνα με το άρθρο 5 
παρ. 6 του Ν. 1514/85. 

Στην Επιτροπή εισηγείται στέλεχος της ΓΓΕΤ, που ορί¬ 
ζεται από το Γενικό Γραματέα Έρευνας και Τεχνολογίας. 
Ο Εισηγητής ελέγχει την αρτιότητα της πρότασής, επικοι¬ 
νωνεί με την ενδιαφερόμενη επιχείρηση για διευκρινίσεις ή 
συμπλήρωση στοιχείων και μετά τη συζήτηση αμέσως συ¬ 
ντάσσει τη γνώμη της Επιτροπής, την οποία αφού υπογραφεί 
από τον Πρόεδρο και τα έχοντα ψήφο μέλη της Επιτροπής 
υποβάλλει μαζί με όλα τα στοιχεία του φακέλλου της υπό¬ 
θεσης στο Γενικό Γραμματέα. 

2. Για την αξιολόγηση των προτάσεων λαμβάνονται υπόψη 
ιδίως : 

α) Η σοβαρότητα και η αξιοπιστία της επιχείρησης, που 
προτείνει το πρόγραμμα ή το έργο και η ικανότητά της να 
το υποστηρίζει διοικητικά και οργανωτικά. 

β) Η ικανότητα της επιχείρησης να αξιοποιήσει τα απο¬ 
τελέσματα της έρευνας. 

γ) Η δυνατότητα υλοποίησης του έργου και η εμπειρία 
του προσωπικού ,που θα απασχοληθεί. 

δ) Η Τεχνολογική, παραγωγική και εμπορική σπουδαιό- 
τητα του προγράμματος ή έργου, σε σχέση με το κόστος του. 

3. Τα μέλη της Επιτροπής και οι Εμπειρογνώμονες δε¬ 
σμεύονται ενυπόγραφα για τη διαφύλαξη του βιομηχανικού 
απόρρητου των προτάσεων. Σε περίπτωση διαρροής πληρο¬ 
φοριών από μέλη της πιο πάνω Επιτροπής ή Εμπειρογνώ¬ 
μονα αυτής, πέραν της οποιασδήποτε κατά νόμο αστικήςή 
ποινικής ευθύνης αυτών, απαγορεύεται η χρησιμοποίησή τους 
καθ’ οιονδήποτε τρόπο και μορφή από τη ΓΓΕΤ και τους 
εποπτευόμενους απ’ αυτή ερευνητικούς φορείς. Την ίδια υπο¬ 
χρέωση και ευθύνη για τη διαφύλαξη του βιομηχανικού απόρ¬ 
ρητου των προτάσεων έχουν και όλα τα στελέχη και οι υπάλ¬ 
ληλοι της ΓΓΕΤ που από τη φύση της υπηρεσίας τους μπο¬ 
ρεί να λάβουν γνώση του περιεχομένου των προτάσεων. 

4. Πληροφορίες σχετικά με τις υποβληθείσες προτάσεις 
και τα χρηματοδοτούμενα προγράμματα ή έργα μπορεί να 
κοινοποιηθούν ή δημοσιευτούν μόνο μετά από γραπτή συνεν¬ 
νόηση της ΓΓΕΤ και της επιχείρησης. Η ΓΓΕΤ μπορεί 
να δημοσιεύει μονομερώς συνοπτικά συγκεντρωτικά στατι¬ 
στικά στοιχεία για τις υποβαλλόμενες προτάσεις και τα 
εκτελούμενα προγράμματα ή έργα, αναφέροντας τον τίτλο 
του προγράμματος ή έργου, το ύψος της χρηματοδότησης 
και το όνομα ή επωνυμία του χρηματοδοτούμενου. 

Άρθρο 4. 

Απόφαση Χρηματοδότησης. 

1. Η απόφαση για τη χρηματοδότηση ερευνητικού έργου 
ή προγράμματος σε βιομηχανική ή άλλη παραγωγική μονάδα 
υπογράφεται από τον Υπουργό Βιομηχανίας, Ενέργειας και 
Τεχνολογίας και τον Υπουργό που έχει την εποπτείατου 
αντίστοιχου ερευνητικού φορέα ή της παραγωγικής μονάδας. 
Στην απόφαση αυτή ορίζονται : 

Το αντικείμενο του ερευνητικού προγράμματος ή έργου, η 
χρονική διάρκειά του, ο προϋπολογισμός, τα στάδια εκτέ¬ 
λεσης αυτού και η σύνθεση του προσωπικού, που θα το 
εκτελέσει (το κυρίως ερευνητικό προσωπικό αναφέρεται 
ονομαστικά, ή σε περίπτωση αδυναμίας, αναφέρονται οι 
ειδικότητες με τα αντίστοιχα απαιτούμενα τυπικά προσόντα 
και εμπειρία), το συνολικό ύψος της επιχορήγησης της ΓΓΕΤ 
προς το χρηματοδοτούμενο για την εκτέλεση του ερευνητικού 
αντικειμένου, οι ετήσιες δόσεις καταβολής των ποσών συμ¬ 
μετοχής, το ύψος της απαιτούμενης εγγυητικής επιστολής 
και κάθε άλλη αναγκαία σχετική λεπτομέρεια. 

2. Ο χρηματοδοτούμενος μπορεί να αναθέτει, την εκτέλεση 
τμήματος του προγράμματος ή έργου σε δημόσιο ερευνητικό 
κέντρο, α.ε.ι., τ.ε.ι., ή άλλη εξειδικευμένη επειχείρηση ή να 
χρησιμοποιεί τις υπηρεσίες τέτοιων οργανισμών, εφόσον 
αυτό έχει προβλεφτεί στην πρόταση και έχει εγκριθεί από 
τη ΓΓΕΤ. 

3. Η ΓΓΕΤ βαρύνεται μόνο για τις δαπάνες και τα ορι¬ 
σμένα ποσά που ρητώς αναφέρονται στη σχετική απόφαση 
χρηματοδότησης και δεν υποχρεούται για καμιά άλλη δαπά¬ 
νη που προκαλείται κατά την εκτέλεση του προγράμματος ή 
έργου. Για τις επιπλέον τυχόν δαπάνες ευθύνεται αποκλει- 
στικώς ο χρηματοδοτούμενος που είναι και ο εργοδότης του 
εκτελούμενου προγράμματος ή έργου. 

4. Οι επιχορηγήσεις της ΓΓΕΤ καταβάλλονται με την 
κατάθεση των αντίστοιχων ποσών στον Τραπεζικό Λογαρια¬ 
σμό, που η επιχείρηση έχει δηλώσει στη ΓΓΕΤ. Για την κα¬ 
ταβολή επόμενης τυχόν δόσης, ο χρηματοδοτούμενος πρέ¬ 
πει να έχει υποβάλει εκθέσεις προόδου για την επιστημονική 
και τεχνολογική εξέλιξη εκτέλεσης του έργου και να δικαιο¬ 
λογεί την εκτέλεση του προϋπολογισμού όπως αυτός προ- 
βλέπεται στη σχετική απόφαση χρηματοδότησης. 

Άρθρο 5. 

Διακοπή χρηματοδότησης - Επιστροφές. 

1. Η ΓΓΕΤ μπορεί να διακόψει τη χρηματοδότηση του 
ερευνητικού έργου με αιτιολογημένη απόφαση του Υπουργού 
Βιομηχανίας Ενέργειας και Τεχνολογίας, όταν, ύστερα από 
έλεγχο του περιεχομένου της έκθεσης προόδου εκτέλεσης 
του προγράμματος ή έργου ή από διαχειριστικό - οικονομικό 
έλεγχο διαπιστώνονται σοβαρές παραβάσεις των όρων της 
υπουργικής απόφασης καί του παρόντος Προεδρικού Δια¬ 
τάγματος, ή έλλειψη ορατής προόδου στην εκτέλεση του 
έργου ή απόκλιση από το σκοπό για τον οποία εγκρίθηκε η 
χρηματοδότηση του έργου, ή αποδεικνύονται διαχειριστικές- 
ατασθαλίες στη διαχείριση των κονδυλίων του προγράμμα¬ 
τος ή έργου. 

Η πιο πάνω διακοπή της χρηματοδότησης δεν γεννά κα¬ 
νένα δικαίοψα έναντι του Δημοσίου οποιασδήποτε φύσης 
για το χρηματοδοτούμενο και για το πρόσωπα που αυτός 
απασχολεί. 

2. Αν κατά την περάτωση του έργου διαπιστωθούν σο¬ 
βαρές παραβάσεις των όρων της απόφασης χρηματοδότησης, 
διαχειριστικές ατασθαλίες ή σημαντική απομάκρυνση από 
το σκοπό για τον οποίο εγκρίθηκε η χρηματοδότηση, του 
έργου, μπορεί με απόφαση του Υπουργού Βιομηχανίας 
Ενέργειας και Τεχνολογίας να ζητηθεί η επιστροφή όλων 
ή μέρους των τμηματικών καταβολών. Με όμοια απόφαση 
μπορεί να ζητηθεί η επιστροφή όλων ή μέρους των τμημα¬ 
τικών καταβολών και σε περίπτωση διακοπής της χρημα¬ 
τοδότησης σύμφωνα με την προηγούμενη παράγραφο 1. 

3. Πριν από την έκδοση των υπουργικών αποφάσεων 
που προβλέπονται στις παραγράφους 1 και 2 του παρόντος 
άρθρου, ο χρηματοδοτούμενος καλείται εγγράφως να πα¬ 
ράσχει εξηγήσεις για τις παραβάσεις του, μέσα σε 15 ημέ¬ 
ρες από την επίδοση, με απόδειξη, του σχετικού εγγράφου. 

4. Απαιτήσεις της ΓΓΕΤ που γεννώνται από την εφαρ¬ 
μογή του παρόντος και τις αποφάσεις χρηματοδότησης, 
εισπράττονται σύμφωνα με τις διατάξεις του Κώδικα Είσ¬ 
πραξης Δημοσίων Εσόδων. 

Άρθρο 6. 

Διαχειριστικός - Οικονομικός Έλεγχος. 

1. Η ΓΓΕΤ έχει δικαίωμα να ενεργεί οποτεδήποτε έλεγχο 
στο χρηματοδοτούμενο για τη διαχείρηση των κονδυλίων 
του ΙΙΑΒΕ σε όλα τα στάδια της εκτέλεσης οποιουδήποτε 
προγράμματος ή έργου. Για τη διευκόλυνση του διαχειρι¬ 


στικού-οικονομικού ελέγχου ο χρηματοδοτούμενος είναι 
υποχρεωμένος να τηρεί ιδιαίτερα βιβλία, όπου θα καταχω- 
ρούνται οι δαπάνες για το ερευνητικό έργο. 

2. Μεταφορά των επιμέρους κονδυλίων του προϋπολο¬ 
γισμού του προγράμματος ή έργου κάθε κατηγορίας δαπα¬ 
νούν, όπως και μεταφορά αυτών από κατηγορία σε κατη¬ 
γορία, επιτρέπεται σε εξαιρετικές περιπτώσεις μετά από 
αιτιολογημένη γραπτή αίτηση του χρηματοδοτούμενου και 
έγκριση αυτής από τη ΓΓΕΤ, υπό την προϋπόθεση ότι η 
μεταφορά αυτή δεν αυξάνει ούτε μειώνει καμμιά από τις 
παραπάνω κατηγορίες δαπανών περισσότερο από 20 %. 

3. Σε περίπτωση που το πρόγραμμα ή έργο χρηματο¬ 
δοτείται και από τρίτη πηγή, ο χρηματοδοτούμενος είναι 
υποχρεωμένος να δηλώσει αυτό στη ΓΓΕΤ με κάθε λεπτο¬ 
μέρεια, ώστε να ληφθεί υπόψη κατά τον υπολογισμό της 
χρηματοδότησης από το ΠΑΒΕ. 

4. Κονδύλια του ΠΑΒΕ, που δεν έχουν χρησιμοποιηθεί, 
ή ποσά που σύμφωνα με το προηγούμενο άρθρο, είναι 
απαιτητά ως επιστροφές, επιστρέφονται στη ΓΓΕΤ, εφαρ¬ 
μοζόμενων για την είσπραξή τους των διατάξεων του Κώ¬ 
δικα Είσπραξης Δημοσίων Εσόδων. 

Άρθρο 7. 

Παρακολούθηση του έργου — Εκθέσεις προόδου - Τελική 
Έκθεση. 

1. Το ΥΠΕΤ ορίζει ένα συντονιστή του προγράμματος ή 
έργου εκ των υπηρετούντων στη ΓΓΕΤ ή στα από αυτή 
εποπτευόμενα ερευνητικά κέντρα ή ινστιτούτα υπαλλήλων 
Κατηγορίας ΑΤ μονίμων ή με σύμβαση εργασίας ιδιωτικού 
δικαίου ανάλογης ειδικότητας ή εμπειρίας προς το περιεχό¬ 
μενο της πρότασης. Ο συντονιστής παρακολουθεί την εκτέ¬ 
λεση του έργου για την τήρηση των όρων της απόφασης 
χρηματοδότησης και των διατάξεων του παρόντος Προε¬ 
δρικού Διατάγματος προς επίτευξη του τελικού επιστη¬ 
μονικού και τεχνολογικού σκοπού αυτού. Η παρακολούθηση 
αυτή μπορεί να γίνεται με απευθείας συνεργασία του συν¬ 
τονιστή του έργου με το χρηματοδούμενο, τον επιστημονικό 
υπεύθυνο, την ερευνητική ομάδα, ή με κάθε άλλο πρόσφορο 
τρόπο. 

2. Ο χρηματοδοτούμενος υποχρεούται να υποβάλει στη 
ΓΓΕΤ έκθεση προόδου της' εκτέλεσης του έργου στο τέλος 
κάθε μιας περιόδου, όπως αυτές ορίζονται στην παρ. 3 
του άρθρου 2 αυτού του Προεδρικού Διατάγματος και οπωσ¬ 
δήποτε πριν από την καταβολή της επόμενης δόσης. Η 
ΓΓΕΤ, σε περίπτωση καθυστέρησης υποβολής της έκθεσης 
προόδου πλέον των δύο μηνών από το τέλος της περιόδου 
στην οποία αφορά, μπορεί να διακόπτει τη χρηματοδότηση. 
Η έκθεση προόδου που κοινοποιείται και στο συντονιστή 
του έργου πρέπει να περιέχει με σαφήνεια: 

α) Στοιχεία για την πρόοδο του έργου, σε σχέσημε το 
χρονοδιάγραμμα, που έχει καταρτισθεί, και περιέχεται 
στην απόφαση χρηματοδότησης, καθώς και τις προοπτικές 
για τα επόμενα στάδια. 

β) τα προβλήματα που συναντά η ερευνητική ομάδα στην 
εκτέλεση του έργου και τις λύσεις που δόθηκαν ή προτεί- 
νονται. 

γ) τα επιστημονικά επιτεύγματα του έργου και να ανα- 
φέρεται η σκοπιμότητα κατοχύρωσης αυτών με δίπλωμα 
ευρεσιτεχνίας, στην Ελλάδα ή και στο εξωτερικό, 

δ) αναλυτικό πίνακα δαπανών, όπου εμφανίζονται κατά 
κατηγορία οι δαπάνες που έγιναν για την υλοποίηση του έργου 
ο ρυθμός ανάλωσης του προϋπολογισμού του έργου κατά το 
χρονικό διάστημα στο οποίο αφορά η έκθεση προόδου και 
τα αποτελέσματα της οικονομικής διαχείρισης του έργου. 

ε) και κάθε άλλο ειδικότερο σχετικό στοιχείο που εγγρά¬ 
φως θα ζητείται από τη ΓΓΕΤ. 

2. Μέσα σε δυο μήνες από το τέλος της τελευταίας πε¬ 
ριόδου ο χρηματοδοτούμενος είναι υποχρεωμένος να υπο¬ 
βάλει τελική έκθεση, που περιλαμβάνει τον επιστημονικό 
και οικονομικο απολογισμό του προγράμματος ή έργου. Η 
τελική εκθεση πρέπει να περιέχει όσα στοιχεία και η έκθεση 
προοδου και να καλύπτει το συνολικό χρόνο εκτέλεσης του 
προγράμματος ή έργου. Επιπλέον αυτή πρέπει να περιέχει 
στοιχεία για το βαθμό επιτυχίας του έργου σε σχέση με τον 
αρχικό στόχο του και προτάσεις για την περαιτέρω αξιο¬ 
ποίηση των αποτελεσμάτων. 

3. Οι εκθέσεις προόδου και η τελική έκθεση είναι απόρ¬ 
ρητες. Σ' αυτές μπορεί να καθορίζονται με ακρίβεια τα στοι¬ 
χεία που μπορεί να δημοσιευθούν. 

4. II για οποιοδήποτε λόγο διακοπή της χρηματοδότησης 
σύμφωνα με το άρθρο 5 του παρόντος Προεδρικού Διατάγ¬ 
ματος ως και η μη εμπρόθεσμη υποβολή της τελικής έκθεσης 
από τον χρηματοδοτούμενο συνεπάγονται την άμεση και 
αυτοδίκαιη κατάπτωση της εγγυητικής επιστολής και την 
είσπραξη του ποσού αυτής σύμφωνα με τις διατάξεις του 
Κώδικα είσπραξης Δημοσίων Εσόδων. 

Άρθρο 8. 

Διαπίστωση καλής εκτέλεσης προγράμματος ή έργου 

1. Τα αποτελέσματα ερευνητικού πογράμματος ή έργου 
που χρηματοδοτήθηκε από τη ΓΓΕΤ αποτιμούνται από επι¬ 
τροπή τριών έως πέντε μελών που ορίζονται με απόφαση 
του Γενικού Γραμματέα Έρευνας και Τεχνολογίας για τη 
σύμφωνα με τους όρους της απόφασης χρηματοδότησης και 
τις διατάξεις του παρόντος Προεδρικού Διατάγματος καλή 
ή μη εκτέλεση αυτού. 

2. Η επιτροπή συνέρχεται μέσα σε τρεις μήνες από τη 
λήξη του προγράμματος ή έργου σύμφωνα με το χρονοδιά¬ 
γραμμα για να αποφανθεί στο ερώτημα της προηγούμενης 
παραγράφου 1 ύστερα από εξέταση των εκθέσεων που υπέ¬ 
βαλε ο χρηματοδοτούμενος και όλων των άλλων σχετικών 
στοιχείων του φακέλλου του προγράμματος. 

3. Σε περίπτωση μη καλής εκτέλεσης του προγράμματος 
ή έργου η επιτροπή επισημαίνει τις γενόμενες συγκεκρι¬ 
μένες παραβάσεις και παραλείψεις, για την από μέρους της 
ΓΓΕΤ επιβολή των νομίμων κυρώσεων. 

Άρθρο 9. 

Παράταση χρόνου εκτέλεσης του έργου 

Με αίτηση που υποβάλλεται τουλάχιστον ένα μήνα πριν 
από την κανονική λήξη του προγράμματος ή έργου, όταν α<*τό 
έχει διάρκεια μέχρι ένα χρόνο, ή δύο μήνες σε κάθε άλλη πε¬ 
ρίπτωση, ο χρηματοδοτούμενος μπορεί να ζητήσει για μια 
μόνο φορά από τη ΓΓΕΤ να εγκρίνει την παράταση του 
χρόνου εκτέλεσης αυτού, που όμως σε καμιά περίπτωση δεν 
μπορεί να υπερβαίνει το 1/3 της αρχικής διάρκειάς του, εφό¬ 
σον, η παράταση αυτή δεν συνεπάγεται αύξηση του προϋπο¬ 
λογισμού. Η αίτηση πρέπει να συνοδεύεται από επιστημονική 
και οικονομική έκθεση για την πρόοδο του έργου, στην οποία 
πρέπει να αιτιολογείται η αιτούμενη παράταση. Η σχετική 
έγκριση παρέχεται με απόφαση του Τπουργού Βιομηχνίας 
Ενέργειας και Τεχνολογίας. 

Άρθρο 10. 

Εξοπλισμός 

Για κάθε είδους εξοπλισμό, του οποίου η προμήθεια έγινε 
για το πρόγραμμα ή έργο με κονδύλια του ΓΙΑΒΕ, όπως 
προβλέπεται στην απόφαση χρηματοδότησης, ο χρηματοδο¬ 
τούμενος βαρύνεται με τη φύλαξη και τη συντήρησή του σε 
καλή κατάσταση καθόλη τη διάρκεια του έργου. Μετά τη 
διαπίστωση της περάτωσης του προγράμματος ή έργου το 
κάθε είδος εξοπλισμού περιέρχεται στο χρηματοδοτούμενο, 
εκτός αν, με σχετική απόφαση του Τπουργού Βιομηχανίας 
Ενέργειας και Τεχνολογίας, που πρέπει να εκδίδεται μέσα σε 
ανατρεπτική προθεσμία τριών μηνών, ζητείται η επιστροφή 
στη ΓΓΕΤ του αναλογούντος εξοπλισμού, ολικώς ή μερικώς, 


στο ποσοστό συμμετοχής αυτού. Η επιστροφή του εξοπλισμού 
γίνεται με πρωτόκολλο παράδοσης και παραλαβής μέσα σε 
ένα μήνα από την κοινοποίηση της πιό πάνω απόφασης του 
Τπουργού. Στην περίπτωση αυτή η ΓΓΕΤ δικαιούται να 
απαιτήσει την αποκατάσταση τυχόν ζημιών, που προκλή- 
θηκαν στον εξοπλισμό αυτό από υπαιτιότητα του χρηματο¬ 
δοτούμενου. Η εκτίμηση της υπαιτιότητας και του μεγέ¬ 
θους των ζημιών γίνεται από τη ΓΓΕΤ, η δε αποκατάσταση 
περιορίζεται στην τρέχουσα αξία του εξοπλισμού αυτού, δη¬ 
λαδή το πραγματικό κόστος αγοράς, μείον το ποσοστό από¬ 
σβεσης που προβλέπεται από τον Κώδικα Φορολογικών Στοι¬ 
χείων για αυτό το είδος εξοπλισμού. 

Άρθρο 11. 

Εφευρέσεις - Διπλώπατα Ευρεσιτεχνίας 

1. Η ΓΓΕΤ παρέχει το δικαίωμα στο χρηματοδοτούμενο 
να κατοχυρώσει στην Ελλάδα ή και στο εξωτερικό εφεύρεση, 
που προήλθε από το ερευνητικό έργο ή πρόγραμμα. 

2. Ο χρηματοδοτούμενος διατηρεί το δικαίωμα χρησι¬ 
μοποίησης της εφεύρεσής του για δική του χρήση. Στην πε¬ 
ρίπτωση που αυτός δεν χρησιμοποιεί για οποιοδήποτε λόγο 
την εφεύρεση του αυτή, η ΓΓΕΤ επιφυλάσσεται για την 
εφαρμογή της σχετικής νομοθεσίας περί αδειών εκμετάλ¬ 
λευσης διπλωμάτων ευρεσιτεχνίας, χωρίς υποχρέωση κατα¬ 
βολής δικαιωμάτων (Γογαΐΐϊβδ) στον χρηματοδοτούμενο. 

3. Στην περίπτωση που ο χρηματοδοτούμενος εκχωρήσει 
οποιαδήποτε δικαιώματα σε τρίτους για την εκμετάλλευση 
της πιο πάνω εφεύρεσής του είναι υποχρεωμένος να κατα¬ 
βάλει στη ΓΓΕΤ ποσοστό των προσόδων του, που από την 
εκχούρηση αυτή λαμβάνει, ίσο με το ποσοστό συμμετοχής 
της ΓΓΕΤ στη χρηματοδοότηση του προγράμματος ή έργου, 
όπως αυτό προκύπτει από τον προϋπολογισμό που περιλαμ¬ 
βάνεται στην απόφαση χρηματοδότησης. 

Άρθρο 12. 1 

Δημοσίευση και αξιοποίηση αποτελεσμάτων. 

1. Στις δημοσιεύσεις που γίνονται και περιέχουν προκα¬ 
ταρκτικά, μερικά ή τελικά αποτελέσματα του ερευνητικού 
έργου, που χρηματοδοτήθηκε από τη ΓΓΕΤ, πρέπει να μνη¬ 
μονεύεται ότι η Γενική Γραμματεία Έρευνας και Τεχνολο¬ 
γίας χρηματοδότησε μέρος ή ολόκληρο το ερευνητικό έργο. 

2. Μέσα σε έξι μήνες από ττ) λήξη του προγράμματος ή 
έργου ο χρηματοδοτούμενος υποχρεούται να δηλώσει στη 
ΓΓΕΤ τον τρόπο με τον οποίο πρόκειται να χρησιμοποιήσει 
τα αποτελέσματα αυτού. Σε περίπτωση μη εμπρόθεσμης 
υποβολής της παραπάνω δήλωσης, το Δημόσιο μπορεί ν’ 
αξιοποιεί ή να εκμεταλλεύεται το ίδιο ή μέσω τρίτων, τα 
αποτελέσματα αυτά ελεύθερα. 

3. Ο χρηματοδοτούμενος που υπέβαλλε εμπρόθεσμα την 
πιο πάνω δήλωση οφείλει να αξιοποιήσει τα προκύψαντα 
αποτελέσματα μέσα σε 4 έτη από την υποβολή της δήλω¬ 
σής του. Με την παρέλευση των 4 ετών χωρίς αξιοποίηση 
των αποτελεσμάτων από το χρηματοδοτούμενο, το Δημόσιο 
μπορεί να χρησιμοποιεί και να εκμεταλλεύεται τα αποτε- 
λέσμτα αυτά ελεύθερα. 

Άρθρο 13. 

Μεταβατικές διατάξεις. 

Προτάσεις για χρηματοδότηση ερευνητικών προγραμμά¬ 
των ή έργων που έχουν υποβληθεί πριν από τη δημοσίευση 
του παρόντος Προεδρικού Διατάγματος, θεωρούνται ως προ¬ 
τάσεις του άρθρου 3 του παρόντος. Κατά την εξέταση των 
προτάσεων αυτών η ΓΓΕΤ μπορεί να ζητήσει συμπληρω¬ 
ματικά στοιχεία που προβλέπονται από τις διατάξεις του 
παρόντος Διατάγματος. 

Στην Τφυπουργό Βιομηχανίας Ενέργειας και Τεχνολο¬ 
γίας αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤ2ΕΤΑΚΗΣ 

Η ΥΦΥΠΟΥΡΓΟΣ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑ" 

ΒΑΣΩ ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 559 

Σειρήνες πλοίων ειδικής κατασκευής ή προορισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις της παραγρ. (ζ) του άρθρου 7 του Ν.Δ. 
93/1974 «περί κυρώσεο^ς της υπογραφείσης ενΛονδίνω Συμ- 
βάσεως περί Διεθνών Κανονισμών προς αποφυγήν συγκρού¬ 
σεων εν θαλάσση 1972» ,(ΦΕΚ 293 Α'/7.10.74). 

2. Τις διατάξεις της παραγρ. (ε) του Κανόνα I των «Διε¬ 
θνών Κανονισμών προς αποφυγήν συγκρούσεων εν θαλάσση 

1972». 

3. Τις διατάξεις του άρθρου I του Ν. 3141/1975 «περί 
συστάσεως παρά τω ΥΕΝ, Συμβουλίου Εμπορικού Ναυτι¬ 
κού (ΣΕΝ)», (ΦΕΚ 43 Α723.2.1955). 

4. Την αριθμ. 145054/3/1982 κοινή Υπουργική Απόφαση 
«Αναμόρφωση Συλλογικών οργάνων Γνιομοδοτικής και 
Αποφασιστικής αρμοδιότητας του Υπουργείου Εμπορικής 
Ναυτιλίας» (ΦΕΚ 219 Β'). 

5. Την αριθμ. 248/13.2.1985 γνωμοδότηση του Συμβου¬ 
λίου Εμπορικού Ναυτικού. 

6. Την αριθμ. 759/18.9.1985 γνωμοδότηση του Συμβου¬ 
λίου της Επικράτειας. 

Μετά από πρόταση του Υπουργού Εμπορικής Ναυτιλίας, 
αποφασίζουμε : 

Άρθρο 1. ' 

Εφαρμογή. 

Το παρόν Διάταγμα εφαρμόζεται στα Ελληνικά αλιευτι¬ 
κά, φορτηγά, δρομολογημένα και τουριστικά επιβατηγά, κα¬ 
θώς και αναψυχής πλοία ολικού μήκους από 12 μέχρι 25 μέ¬ 
τρων που προορίζονται να εκτελούν πλόες μεταξύ λιμένων του 
εσωτερικού καθώς και μεταξύ Ελληνικών λιμένων και λι¬ 
μένων ομόρων κρατών, εκτός όπου ρητά καθορίζεται διαφο¬ 
ρετικά σ' αυτό το διάταγμα. 

Άρθρο 2. 

Προδιαγραφές σειρήνων. 

1. Οι σειρήνες που φέρουν τα πλοία ολικού μήκους από 
12 μέχρι 25 μέτρων, στα οποία εφαρμόζεται ο Κανονσμός 
αυτός, εφ' όσον δεν πληρούν τις απαιτήσεις των «Διεθνών 
Κανονισμών προς αποφυγήν συγκρούσεως στη θάλασσα 
1972» πρέπει να πληρούν τις ακόλουθες απαιτήσεις : 

α) Ο παραγόμενος από την σειρήνα ήχος πρέπει να είναι 
συνεχής και να έχει την αυτή περίπου ηχητική ένταση. 

β) Η ελάχιστη ηχητική στάθμη του παραγόμενου ήχου 
μετρούμενη με σταθμιστικό κύκλωνα Α σε απόσταση ενός 
(1) μέτρου από την έξοδο της σειρήνηςκαι στο ίδιο μ'αυτήν 
οριζόμενο επίπεδο πρέπει να είναι : 

ι. Επί του άξονα της σειρήνας 120 ντεσιμπέλ. 

ιι. Μέσα σε γωνία 45 μοιρών από κάθε πλευρά του άξονα 
114 ντεσιμπέλ και 

ιιι. Σε γωνία μεγαλύτερη των 45 μοιρών από κάθε πλευρά 
του άξονα 107 ντεσιμπέλ. 

Απόκλιση της τάξης του I ντεσιμπέλ μπορεί να γίνει απο¬ 
δεκτή. 

γ) Η ακτίνα ακουστικότητας του παραγόμενου ήχου πρέ¬ 
πει να είναι τουλάχιστον 350 μέτρα. 

Η ανωτέρω ακτίνα είναι πληροφοριακή και είναι η κατά 
προσέγγιση μέγιστη απόσταση στην οποία είναι δυνατό να 
ακουστεί μία σειρήνα κατά την προς την πρώρα νοητή γραμ¬ 
μή αυτής, με πιθανότητα 90% με συνθήκες νηνεμίας σε 
πλοίο που έχει στα σημεία ακρόασης χαμηλή στάθμη θορύ¬ 
βου περιβάλλοντος. 

δ) II αντοχή των σειρήνων σε κραδασμούς, μεταβολές 
θερμοκρασίας και διαβροχή πρέπει να καλύπτει τις απαιτή¬ 
σεις που προβλέπονται στα άρθρα 4,5 και 6. 


2. Τα πλοία ολικού μήκους από 6 μέχρι 12 μέτρων πρέπει 
να φέρουν συσκευή η οποία να παράγει συνεχή και της αυτής 
περίπου ηχητικής έντασης ήχο, ο οποίος με καλές καιρικές 
συνθήκες και χαμηλό θόρυβο περιβάλλοντος να ακούγεται σε 
απόσταση περίπου 250 μ.έτριον. 

Άρθρο 3. 

Διαδικασία ελέγχου.· 

1. Οι μέτρήσεις ηχητικής στάθμης γίνονται στο ύπαιθρο 
πάνω σε επίπεδο έδαφος στρωμένο με πλάκες ή άσφαλτο ή 
καλά πατημένο χώμα, είτε σε ήρεμη θαλάσσια έκταση χωρίς 
εμπόδια ανακλαστικά του ήχου σε απόσταση τουλάχιστον 
20 μέτρα από την σειρήνα. 

2. Τα φορητά ηχόμετρα που χρησιμοποιούνται για τις 
μετρήσεις αυτές πρέπει να πληρούν τις απαιτήσεις του σχε¬ 
τικού Ελληνικού πρωτύπου ΕΑθΤ 869 για τέτοιε όργανα 
ακρίβειας. 

3. Κατά τη μέτρηση η στάθμη θορύβου περιβάλλοντος, 
στο χώρο της δοκιμής πρέπει να είναι μικρότερη τουλάχιστον 
κατά 20 ντεσιμπέλ από αυτή της σειρήνας. 

4. Κατά τη διάρκεια της μέτρησης η ταχύτητα του ανέμου 
δεν πρέπει να είναι μεγαλύτερη τιν 5 μέτρων ανά δευτερό¬ 
λεπτο ή των 3 βαθμών της κλίμακας ΜΠΟΦΩΡ. 

5. Τα άτομα που διενεργούν τις μετρήσεις πρέπει να φο¬ 
ρούν κατάλληλα προστατευτικά μέσα (ωτασπίδες) και στο 
χώρο της δοκιμής δεν πρέπει να υπάρχουν άτομα άσχετα 
με αυτές. 

Άρθρο 4. 

Δοκιμή θερμοκρασίας - Θερμοκρασιακός κύκλος δοκιμών. 

Το εξωτερικό στοιχείο της σειρήνας υποβάλλεται δια¬ 
δοχικά στις ακόλουθες δοκιμές : 

1. Τοποθετείται σε ειδικό θάλαμο σταθερής θερμοκρασίας 
+ 66 (Έ 2) βαθμών Κελσίου με όσο το δυνατό υψηλότερη 
σχετική υγρασία, για χρονικό διάστημα 8 ωρών. 

2. Υποβάλλεται διαδοχικά 5 φορές σε ανύψωση της θερ¬ 
μοκρασίας του από 4- 30 (Έ 2) βαθμούς Κελσίου στους'+ 66 
(Ά 2) βαθμούς Κελσίου σε χρονικό διάστημα για κάθε φορά 
τουλάχιστον μίας ώρας. 

3. Υποβάλλεται διαδοχικά 5 φορές σε ανύψωση της Θερ¬ 
μοκρασίας από -10 (±2) βαθμούς Κελσίου στους + 1θ 
βαθμούς Κελσίου σε χρονικό διάστημα για κάθε φορά τουλά¬ 
χιστον μιάς ώρας. 

Άρθρο 5. 

Δοκιμή κραδασμών. 

Οι σειρήνες υποβάκλονται σε δοκιμή κραδασμών ως ακο¬ 
λούθως : 

α) Υποβάλλονται διαδοχικά 4 φορές, κάθε μία από τις 
οποίες διαρκεί 10 λεπτά (περίοδος σάρωσης 10 λεπτά), σε 
δονήσεις από 2 ΗΖ μέχρι 13 ΗΖ με εύρος ταλάντωσης^; I 
χιλιοστόμετρο. 

β) Υποβάλλονται διαδοχικά 4 φορές, κάθε μία από τις 
οποίες διαρκεί 10 λεπτά (περίοδος σάρωσης 10 λεπτά), σε 
δονήσεις από 13 ΗΖ μέχρι 80 ΗΖ με εύρος επιτάχυνσης 

±ΙΟ· 

γ) Η ανωτέρω δοκιμή πραγματοποιείται σε τρεις διευ¬ 
θύνσεις, η μία από τις οποίες είναι η κατακόρυφη. 

Άρθρο 6. 

Δοκιμή διαβροχής. 

1. Το εξωτερικό στοιχείο της σειρήνας υποβάλλεται σε 
δοκιμή διαβροχής σε κλωβό ο οποίος πρέπει να πληροί τις 
ακόλουθες απαιτήσεις : 

α) Να έχει τη δυνατότητα να παράγει βροχή σε σταγονί¬ 
δια διαμέτρου 0,5 μέχρι 4,5 χιλιοστομέτρων και άνεμο. 

β) Η θερμοκρασία του νερού να είναι μεταξύ II και 35 
βαθμών Κελσίου και η διανομή του τέτοια ώστε με κλειστή 

την παροχή του ανέμου η βροχή να διασκορπίζεται πλήρως 
πάνω στο δοκίμιο και στην παρακείμενη περιοχή δοκιμής 
(για να ελεγχθούν οι επιδράσεις της βροχής σε όλο το δο¬ 
κίμιο ). 

γ) Η πηγή του ανέμου να είναι τοποθετημένη σε σχέση 
με το δοκίμιο έτσι ώστε η βροχή να πέφτει απ' ευθείας στο 
δοκίμιο με παρεκλίσεις μέχρι 45 μοιρών από το οριζόντιο 
και ομοιόμορφα προς την μία πλευρά του δοκιμίου. 

δ) Η πηγή του ανέμου να έχει τη δυνατότητα να παράγει 
άνεμο οριζόντιας διεύθυνσης και ταχύτητας μέχρι 40 κόμ¬ 
βους η οποία μετράται πριν την τοποθέτηση του δοκιμίου 
στον κλωβό. 

ε) Κατά την διάρκεια της δοκιμής να μην διοχετεύονται 
στην δοκιμαζόμενη συσκευή σκουριές ή διαβρωτικά στοιχεία. 

2. Το εξωτερικό.στοιχείο της σειρήνας τοποθετείται στον 
κλωβό και εκτίθεται σε προσομοίωση βροχής ίος εξής : 

α) Με ρυθμό 2 (^ 0,5) ιτνσών ανά ώρα, για χρονικό διά¬ 
στημα 10 λεπτών. 

β) Με ρυθμό 5 (Έ I) ιντσών ανά ώρα, για χρονικό διά¬ 
στημα 5 λεπτών. 

γ) Με ρυθμό 2 (Έ 0,5) ιντσών ανά ώρα, για χρονικό 
διάστημα 15 λεπτών. 

δ) 5 λεπτά μετά την έναρξη της βροχής τίθεται σε λει¬ 
τουργία η πηγή παραγωγής ανέμου και ρυθμίζεται να παρά¬ 
γει άνεμο οριζόντιας διεύθυνσης και ταχύτητας 40 μιλίων 
ανά ώρα για χρονικό διάστημα 15 λεπτών. 

Άρθρο 7. 

Τοποθέτηση σειρήνων. 

Η σειρήνα πρέπει να τοποθετείται στο πλοίο σε όσο είναι 
πρακτικά δυνατό μεγαλύτερο ύψος και να κατευθύνεται κατ' 
ευθεία προς την πρώρα αυτού. 

Άρθρο 8. 

Καταλληλότητα, πιστοποίηση και έλεγχος σειρήνων. 

1. Τύποι σειρήνων που πληρούν τις απαιτήσεις του παρό¬ 
ντος Διατάγματος εγκρίνονται με απόφαση της Επιθεώ¬ 
ρησης Εμπορικών Πλοίων. 

2. Όλες οι σειρήνες που τοποθετούνται σε πλοία ολικού 
μήκους από 12 μέχρι 25 μέτρα πρέπει να φέρουν με ευθύνη 
του κατασκευαστή και προκειμένου για εισαγόμενες του ει¬ 
σαγωγέα, πινακίδα μόνιμου χαρακτήρα στην οποία να φαί¬ 
νεται ότι είναι κατάλληλες για την συγκεκριμένη κατηγορία 
πλοίων. 


ο. Επί πλέον οι σειρήνες που τοποθετούνται σε πλοία ολι¬ 
κού μήκους από 12 μέχρι 25 μέτρα πρέπει να συνοδεύονται 
με πιστοποιητικό του κατασκευαστή στο οποίο να φαίνεται 
ότι είναι εγκεκριμένου τύπου. 

4. Ο έλεγχος της ακτίνας ακουστικότητας που αναφέρεται 
στα άρθρα I παρ. 2 και 2 παρ. Ιγ, πραγματοποιείται σε κά¬ 
θε περιοδική επιθεώρηση των πλοίων, καθώς και σε έκτα¬ 
κτες επιθειορήσεις κατά την κρίση του επιθεωρητή. 

Άρθρο 9. 

Κυρώσεις. 

Στους παραβάτες τχν διατάξεων του παρόντος Π.Δ. επι¬ 
βάλλονται οι κυρώσεις του άρθρου 2 του Π.Δ. 94/1977 
(ΦΕΚ 30 Α73.2.77) «περί θέσεως εν ισχύί της Διεθνούς 
Συμβάσεως περί Διεθνών Κανονισμών προς αποφυγήν συγ¬ 
κρούσεων εν θαλάσση 1972 κυρωθείσης για του Ν.Δ. 93/ 
4.10.74 και περί καθορισμού κυρώσεων δια παραβάσεις των 
Κανονισμοί αυτής», όπως αυτό ισχύει σήμερα. 

Άρθρο 10. 

Έναρξη ισχύος - Μεταβατικές διατάξεις. 

1. II ισχύς του παρόντος Διατάγματος αρχίζει ως προς 
μεν την έγκριση σειρήνων από την Επιθεώρηση Εμπορικών 
Πλοίων, από τη δημοσίευσή του στην εφημερίδα της Κυ- 
βερνήσεως, ως προς δε την τοποθέτηση για πρώτη φορά σει- 
ρήνων σε πλοία που εφαρμόζεται αυτό, τρεις (3) μήνες μετά 
τη δημοσίευσή του. 

2. Σειρήνες που είναι τοποθετημένες σε πλοία που εφαρ¬ 
μόζεται το παρόν Διάταγμα ή θα τοποθετηθούν μέχρι και 
τρεις (3) μήνες μετά τη δημοσίευσή του, εφ' όσον δεν πλη¬ 
ρούν τις απαιτήσεις του, πρέπει να αντικατασταθούν με άλ¬ 
λες εγκεκριμένες από την Επιθεώρηση Εμπορικών Πλοίων, 
μέσα σε ένα χρόνο από τη λήξη του ανωτέρω τριμήνου. 

Στον Υπουργό Εμπορικής Ναυτιλίας, αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 31 Οκτωβρίου 1955 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΣΤΑΘΙΟΣ ΑΛΕΞΑΝΔΡΑΣ 

